Til umsagnar eru nú hjá innanríkisráðuneytinu drög að endurskoðaðri reglugerð um gerð og búnað reiðhjóla . Unnt er að senda ráðuneytinu umsagnir um drögin til og með 9. september næstkomandi og skulu þær berast á netfangið [ email protected ] . Með drögunum er lögð til ný heildarreglugerð um gerð og búnað reiðhjóla . Um nokkurt skeið hefur staðið til að endurnýja núgildandi reglugerð sem er frá árinu 1994 enda ljóst að reiðhjólum hefur fjölgað mikið á Íslandi og notkun þeirra aukist verulega . Ákveðin hjólreiðamenning hefur verið að skapast hér á landi t.a.m. með tilkomu reiðhjólastíga . Við gerð draganna hefur verið horft til danskra reglna um gerð og búnað reiðhjóla sem og sænskra reglna .